b'\n_START_ARTICLE_\nPietarsaaren tykist\xc3\xb6koulu\n_START_PARAGRAPH_\nPietarsaaren tykist\xc3\xb6koulu oli Suomen Valkoisen armeijan sis\xc3\xa4llissodan tarpeisiin perustama tykist\xc3\xb6koulutusta antava oppilaitos.\n_START_SECTION_\nTykist\xc3\xb6koulun perustaminen\n_START_PARAGRAPH_\nTykist\xc3\xb6koulun perustamisajankohtana voitaneen pit\xc3\xa4\xc3\xa4 5. helmikuuta 1918, jolloin everstiluutnantti Nenonen saapui Pietarsaareen Oulun valtauksesta, mukanaan Oulussa perustamansa tykkipatteri, mutta varsinainen koulutoiminta voidaan katsoa alkaneen vasta kun ruotsalainen kapteeni, kreivi Adolf Hamilton saapui Pietarsaareen ja aloitti j\xc3\xa4rjestelm\xc3\xa4llisen toimintansa. _NEWLINE_Tykist\xc3\xb6koulua antoivat opetusta ruotsalaiset upseerit. Koululla oli sen Pietarsaaressa olon aikana olennainen merkitys valkoisten voitolle sis\xc3\xa4llissodassa. Tykist\xc3\xb6koulu toimi kaupungissa helmikuun alusta huhtikuun puoliv\xc3\xa4liin kev\xc3\xa4\xc3\xa4ll\xc3\xa4 1918.'